Poštovani roditelji i učenici,

s obzirom da se većina učitelja i učenika vraća iz samoizolacije, od ponedjeljka, 7. 12. 2020. od 8,15 sati učenici od 5. do 8. razreda se vraćaju u školske klupe i dalje pohađaju nastavu u školi prema utvrđenom rasporedu sati. Autobusi za učenike putnike su organizirani prema redovnom rasporedu. Prehrana učenika će biti organizirana kao i prije prelaska na nastavu na daljinu. Učenici i učiteljice Posebnog odjela se vraćaju u školu u srijedu, 9. 12. 2020. Pred nama je još 13 dana redovite nastave i iskreno se nadam da ćemo ih uspješno odraditi u školi.

Nastava u 1. polugodištu završava u srijedu, 23. 12. 2020. Zimski praznici za učenike počinju od četvrtka, 24. 12. 2020. i traju, prema novom ustroju učeničkih praznika, do 17. 1. 2021. Prvi dan redovite nastave je u ponedjeljak, 18. 1. 2021. u 8,15 sati. Smjena „A“ pohađa nastavu dva tjedna u prijepodnevnoj smjeni.

Svima želim da ostanete zdravi i da epidemiološka situacija bude takva da u drugom polugodištu svim učenicima bude omogućeno pohađanje nastave u školi.

Srdačan pozdrav

Ravnatelj:

Dario Duda. prof.